JKN บวก 4% ลุ้นกำไรไตรมาส 2 โตต่อ รับยอดขายคอนเทนต์เพิ่ม โบรกฯ แนะซื้อเป้า 6.40 บ.
JKN บวก 4% ลุ้นกำไรไตรมาส 2 โตต่อ รับยอดขายคอนเทนต์เพิ่ม โบรกฯ แนะซื้อเป้า 6.40 บ. ล่าสุดอยู่ที่ 6.10บาท บวก 0.25 บาท หรือ 4.27% มูลค่าซื้อขาย 70.34 ล้านบาท
JKN บวก 4% ลุ้นกำไรไตรมาส 2 โตต่อ รับยอดขายคอนเทนต์เพิ่ม โบรกฯ แนะซื้อเป้า 6.40 บ. ล่าสุดอยู่ที่ 6.10บาท บวก 0.25 บาท หรือ 4.27% มูลค่าซื้อขาย 70.34 ล้านบาท
22 ก.ค. 2563

ผู้สื่อข่าวรายงานว่า ราคาหุ้น บริษัท เจเคเอ็น โกลบอล มีเดีย จำกัด (มหาชน) หรือ JKN ล่าสุด ณ เวลา 11.21 น. อยู่ที่ 6.10บาท บวก 0.25 บาท หรือ 4.27% สูงสุดที่ 6.15 บาท ต่ำสุดที่ 5.80 บาท ด้วยมูลค่าซื้อขาย 70.34 ล้านบาท

ทั้งนี้ บล.เคทีบี (ประเทศไทย) แนะนำ “ซื้อ” JKN ราคาเป้าหมาย 6.40 บาท/หุ้น โดยประเมินกำไรสุทธิไตรมาส 2/63 อยู่ที่ 78 ล้านบาท เพิ่มขึ้น 13% เมื่อเทียบจากปีก่อน แต่ลดลง 18% เมื่อเทียบจากไตรมาสก่อน  จาก 1) รายได้จากการขายลิขสิทธิ์ที่ลดลง 3% เมื่อเทียบจากปีก่อน แต่เพิ่มขึ้น 3% เมื่อเทียบจากไตรมาสก่อน จากรายได้ในประเทศขยายตัว 10% เมื่อเทียบจากปีก่อน  และเพิ่มขึ้น 10% เมื่อเทียบจากไตรมาสก่อน จากการขายคอนเทนต์ให้ผู้ประกอบการทีวีดิจิทัล, OTT platform และ cable/satellite เพิ่มขึ้น ส่วนรายได้ต่างประเทศลดลง 25% เมื่อเทียบจากปีก่อน และลดลง 12% เมื่อเทียบจากไตรมาสก่อน และ 2) gross profit margin ที่ 40% ลดลงเมื่อเทียบจากปีก่อน ทรงตัวจากไตรมาสก่อน จาก amortization ที่เพิ่มขึ้น คงประมาณการกำไรสุทธิปี 2563 ที่ 277 ล้านบาท (เพิ่มขึ้น 9.4% เมื่อเทียบจากปีก่อน)
อย่างไรก็ตามแม้ราคาหุ้น outperform SET 44% ใน 3 เดือนที่ผ่านมา จากผลกระทบเชิงบวกจาก COVID-19 แต่เรามองว่าราคาปัจจุบันน่าสนใจ และยังไม่สะท้อนผลการดำเนินงานที่จะกลับมาเติบโตโตต่อเนื่องได้ในปี 2563 เมื่อเทียบกับกลุ่ม Media ซึ่งผลประกอบการกลุ่มลดลงเมื่อเทียบจากปีก่อน ปัจจุบัน JKN เทรดอยู่ที่  PER ปี 2563 ที่ 13.0 เท่า  และยังมี upside จากรายได้ต่างประเทศที่ดีกว่าคาด